CELEX: 62018CN0242
Language: ro
Date: 2018-04-05 00:00:00
Title: Cauza C-242/18: Cerere de decizie preliminară introdusă de Varhoven administrativen sad (Bulgaria) la 5 aprilie 2018 – „UniCredit Leasing” EAD/Direktor na Direktsia „Obzhalvane i danachno-osiguritelna praktika” – Sofia pri Tsentralno upravlenie na NAP

201806010251917472018/C 211/202422018CJC21120180618RO01ROINFO_JUDICIAL20180405161722Cauza C-242/18: Cerere de decizie preliminară introdusă de Varhoven administrativen sad (Bulgaria) la 5 aprilie 2018 – „UniCredit Leasing” EAD/Direktor na Direktsia „Obzhalvane i danachno-osiguritelna praktika” – Sofia pri Tsentralno upravlenie na NAP
 ---documentbreak--- C2112018RO1620120180405RO0020162172Cerere de decizie preliminară introdusă de Varhoven administrativen sad (Bulgaria) la 5 aprilie 2018 – „UniCredit Leasing” EAD/Direktor na Direktsia „Obzhalvane i danachno-osiguritelna praktika” – Sofia pri Tsentralno upravlenie na NAP
   (Cauza C-242/18)2018/C 211/20Limba de procedură: bulgara
      Instanța de trimitere
   
   Varhoven administrativen sad
   
      Părțile din procedura principală
   
   
      Recurentă:„UniCredit Leasing” EAD
   
      Intimat: Direktor na Direktsia „Obzhalvane i danachno-osiguritelna praktika” – Sofia pri Tsentralno upravlenie na NAP
   
      Întrebările preliminare
   
   
            1)
         
         
            Dispoziția de la articolul 90 alineatul (1) din Directiva 2006/112/CE (
                  1
               ) privind sistemul comun al taxei pe valoarea adăugată permite, în cazul rezilierii unui contract de leasing financiar, reducerea bazei de impozitare și restituirea TVA-ului 
                  stabilit printr-o decizie de impunere rectificativă cu forță executorie
                asupra unei baze de impozitare constând din suma ratelor de leasing lunare aferente întregii perioade contractuale?
         
      
            2)
         
         
            În cazul unui răspuns afirmativ la prima întrebare: care dintre cazurile menționate la articolul 90 alineatul (1) din directivă poate fi invocat de locator față de statul membru, la rezilierea contractului de leasing ca urmare a neplății parțiale a ratelor de leasing datorate, pentru a obține reducerea bazei de impozitare a TVA-ului cu cuantumul ratelor datorate, dar neplătite pe perioada de la încetarea plății și până la data rezilierii contractului, dacă rezilierea nu este retroactivă, fapt confirmat chiar printr-o clauză a contractului?
         
      
            3)
         
         
            Interpretarea articolului 90 alineatul (2) din Directiva privind TVA permite să se deducă, într-un caz precum cel de față, existența unei derogări de la articolului 90 alineatul (1) din Directiva privind TVA?
         
      
            4)
         
         
            Interpretarea articolului 90 alineatul (1) din Directiva privind TVA permite să se considere că noțiunea de refuz, utilizată în dispoziție, include cazul în care, în cadrul unui contract de leasing financiar cu transfer obligatoriu al dreptului de proprietate, locatorul nu mai poate solicita locatarului plata ratelor de leasing, întrucât a reziliat contractul de leasing ca urmare a neexecutării contractului de către locatar, însă în condițiile în care conform contractului are dreptul la o despăgubire egală cu valoarea totală a ratelor de leasing neplătite, care ar urma să devină scadente până la expirarea perioadei de leasing?
         
      (
         1
      )	Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediţie specială, 09/vol. 3, p. 7).